laion/Wikipedia-Exotic huggingface dataset:
Inevitable

Inevitable (בעברית: בלתי נמנע) הוא סינגל שהוקלט על ידי הזמרת הקולומביאנית שאקירה, מתוך אלבומה הרביעי, ?Dónde Están los Ladrones. השיר יצא לאור ב-15 בדצמבר 1998, כסינגל השלישי מתוך האלבום. את השיר כתבו והפיקו שאקירה ולואיס פרננדו אוצ'ואה. השיר נכלל במיני-אלבום הראשון של הזמרת, The Pepsi EP. במצעדים העיקריים הגיע השיר למקום ה-3 במצעד השירים הלטיניים, וה-2 במצעד שירי הפופ הלטיניים. ובנוסף, נכנס לשני מצעדים שנתיים. הווידאו קליפ הנלווה של השיר הוא בעצם חלק שלקוח מתוך הופעה שקיימה שאקירה בנובמבר 1998. לאורך כל הקליפ ניתן לראות את הקהל זז לפי קצב השיר. לבסוף, קונפטי וקצף מתפרצים לכל כיוון ומכסים את הבמה. חלק מהקליפ שימש גם לקידום מכירות של חברת המשקאות "פפסי". הקליפ הועלה לערוץ ה-Vevo של שאקירה בשנת 2009, 11 שנים מצאתו המקורית. נכון למרץ 2020, מונה הצפיות שלו עומד על למעלה מ-87 מיליון צפיות. השיר זכה להצלחה נאה בעולם כאשר נכנס למצעדים שבועיים רבים, ולשני מצעדי סוף שנה. מידע על היצירה "Inevitable" באתר מיוזיק בריינז מידע על השיר "Inevitable" באתר AllMusic סרטון השיר "Inevitable" באתר יוטיוב Inevitable - Shakira | Song Info | AllMusic, AllMusic "Shakira Chart History". Billboard. נבדק ב-2017-10-06. shakiraVEVO (2011-09-19), Shakira - Inevitable, נבדק ב-2017-10-06 YouTube Stats of Shakira - Inevitable, kworb.net Steffen Hung, spanishcharts.com - Shakira - Inevitable, spanishcharts.com
סלומון ליבמן

סלומון ליבמן (בספרדית: Salomón Libman; נולד ב-25 בפברואר 1984) הוא כדורגלן פרואני-יהודי המשחק באוניברסידד טכניקה דה קחאמרקה. ליבמן התחיל את הקריירה שלו בקבוצת ספורט בויס. אחרי 5 עונות בהן לא הצליח את מעמדו כשוער ראשי בקבוצה, בעונת 2008 הוא הצליח לייצב את מקומו כשוער ראשון בקבוצה. בחלון העברות חתם באליאנסה לימה. בעונת 2010 נבחר לשוער העונה בליגת העל. לפני עונת 2013 חתם באוניברסידד ססאר ואייחו. בסיום עונת 2016 ססאר ואייחו ירדה לליגה השנייה וליבמן עזב את הקבוצה. לקראת עונת 2017 חתם בספורט רוסאריו. מוצאו היהודי של ליבמן עורר עניין בקרב קבוצות ישראליות כיוון שהוא לא יחשב כזר, ליבמן עצמו הצהיר כי הוא מעוניין לשחק בליגת העל. במאי 2017 סיכם בהפועל רעננה, אך ההסכם בוטל בגלל התנגדותו של מאמן הקבוצה דודו אברהם. ב-9 ביולי 2010 ליבמן ערך את הופעת הבכורה שלו בנבחרת פרו בניצחון 1–2 נגד ג'מייקה. ליבמן השתתף עם הנבחרת פעמיים בקופה אמריקה בשנים: 2011 וב-2015, בשניהם סיים עם הנבחרת במקום השלישי. אתר האינטרנט הרשמי של סלומון ליבמן סלומון ליבמן, ברשת החברתית אקס (טוויטר) סלומון ליבמן, באתר Transfermarkt סלומון ליבמן, באתר Soccerway סלומון ליבמן, באתר WorldFootball.net סלומון ליבמן, באתר National Football Teams סלומון ליבמן, באתר FootballDatabase.eu שלום אלבז, ‏עושה עלייה: סלומון ליבמן מעוניין לשחק בישראל, באתר ONE‏, 31 במאי 2012 גידי ליפקין, ‏אברהם התנגד, רעננה חזרה בה מהסיכום עם ליבמן, באתר ONE‏, 24 במאי 2017
מטאלורג נובוקוזנצק

האם התכוונתם ל... נובוקוזנצק (כדורגל) – מועדון כדורגל רוסי מהעיר נובוקוזנצק ששמו הקודם היה "מטאלורג נובוקוזנצק" מטאלורג נובוקוזנצק (רוגבי) – מועדון רוגבי רוסי מהעיר נובוקוזנצק מטאלורג נובוקוזנצק (הוקי קרח) – מועדון הוקי קרח מהעיר נובוקוזנצק מטאלורג נובוקוזנצק (כדורסל) – מועדון כדורסל מהעיר נובוקוזנצק.
Moscas en la Casa

Moscas en la Casa (באנגלית: Flies in the House, ובעברית: זבובים בתוך הבית) הוא סינגל שהוקלט על ידי הזמרת הקולומביאנית שאקירה, מתוך אלבומה הרביעי, ?Dónde Están los Ladrones. השיר יצא לאור ב-28 באוגוסט 1999, כסינגל השישי והאחרון מתוך האלבום. את השיר כתבה והפיקה שאקירה לבדה. במצעדים העיקריים הגיע השיר למקום ה-25 במצעד השירים הלטיניים, וה-10 במצעד שירי הפופ הלטיניים. את השיר כתבה שאקירה בעקבות שיברון לב, שחוותה באותה תקופה. מילות השיר מתארות את הרצון של שאקירה לחזור לאותה זוגיות שבה הייתה, ואף מתארות את רצונה לחזור אל אהובה שעזב אותה. כיוון שיצא עבור הרדיו בלבד, הוחלט שלא תצלם לו שאקירה ווידאו קליפ. למרות זאת, העלתה לערוץ ה-Vevo שלה הזמרת הופעה שהפכה לויראלית במהרה, ונכון לאוקטובר 2019, מונה הצפיות עומד על למעלה מ-50 מיליון צפיות. עם יציאתו נכנס השיר היישר אל המקום ה-10 במצעד שירי הפופ הלטיניים, ובכך הפך לשישי מן האלבום שעשה זאת. מידע על היצירה "Moscas en la Casa" באתר מיוזיק בריינז מידע על השיר "Moscas en la Casa" באתר AllMusic מידע על היצירה "Moscas en la Casa" באתר Discogs סרטון השיר "Moscas en la Casa" באתר יוטיוב Moscas en la Casa - Shakira | Song Info | AllMusic, AllMusic "Shakira Chart History". Billboard. נבדק ב-2017-10-06. Shakira Lyrics - Moscas En La Casa, www.azlyrics.com (באנגלית) Shakira - Moscas En La Casa (Live Video), YouTube Steffen Hung, spanishcharts.com - Shakira - Moscas en la casa, spanishcharts.com
התזות של יולי

התזות של יולי (ברומנית: Tezele din iulie) הוא השם המקובל להרצאה שנשא ניקולאה צ'אושסקו בפני הוועד הפועל של המפלגה הקומוניסטית הרומנית ב-6 ביולי 1971. השם המלא של ההרצאה הוא Propuneri de măsuri pentru îmbunătățirea activității politico-ideologice, de educare marxist-leninistă a membrilor de partid, a tuturor oamenilor muncii (הצעות של צעדים למען הטבת הפעילות הפוליטית-אידאולוגית של חינוך מרקסיסטי-לניניסטי של חברי המפלגה וכל אנשי העבודה) והיא הושפעה רבות מרשמיו של צ'אושסקו במהלך מסע בשנת 1971 בסין, בקוריאה הצפונית, בוייטנאם הצפונית ובמונגוליה. התזות הכילו 17 הצעות שנועדו להיות נדונות בכינוס מליאת הוועד המרכזי של המפלגה בסתיו. הנאום סימן את תחילתה של מיני מהפכת תרבות ברומניה. השם, "התזות של יולי", מרמז לתזות מפורסמות אחרות, "התזות של אפריל 1917" שניסח בזמנו ולדימיר איליץ' לנין. בשנות השישים של המאה העשרים, במיוחד לאחר החלפת גאורגה גאורגיו-דז' בניקולאה צ'אושסקו בהנהגת המפלגה הקומוניסטית, הורגשה ברומניה הקלה בצנזורה ובכפיית הדוגמות הקומוניסטיות. צ'אושסקו, במסגרת מאבקיו מול הנהגת ברית המועצות בתוך הגוש הקומוניסטי, יצא, ללא ברכתה, למסע בסין הקומוניסטית, קוריאה הצפונית, וייטנאם הצפונית ומונגוליה והידק יחסים איתן. במהלך המסע נחשף צ'אושסקו למהפכת התרבות בסין ולשיטות ממשל מקובלות במדינות אלה, שיטות שונות במידה מסוימת מהמקובל בארצות הקומוניסטיות האירופאיות. צ'אושסקו התפעל מההישגים בסין ובקוריאה הצפונית ונטה לחקות כמה מהשיטות הנהוגות בהן, למשל: אידאולוגיית ג'וצ'ה. בדרך חזרה, בעוברו בברית המועצות, מנהיגיה הביעו מורת רוח מהביקור בסין, שהייתה מסוכסכת עם ברית המועצות. במהלך הביקור רוכזו דיוויזיות של הצבא האדום בגבול המזרחי של רומניה והצי הסובייטי ערך תמרונים מול החוף הרומני. בנוסף לכל זה, נוצר מתח רב בין רומניה ובין ברית המועצות כתוצאה מכך שרומניה ניהלה מדיניות חוץ עצמאית עם פתיחות למערב. במהלך שיחת הנזיפה, שערכו הסובייטים, הזכיר אלכסיי קוסיגין לרומנים שהקשרים הכלכליים תלויים בקשרים הפוליטיים וזה התפרש כאיום, כי רומניה הייתה תלויה ביבוא חומרי גלם מברית המועצות וביצוא תוצרת תעשייתית אליה, תוצרת שלא היו לה שווקים במערב. התזות הכילו 17 הצעות ובהן הגדלה מתמדת של תפקיד ההנהגה של המפלגה הקומוניסטית, שיפור החינוך באמצעות המפלגה, השתתפות הצעירים בפרויקטי הבנייה הגדולים כחלק מהעבודה הפטריוטית, העצמת החינוך הפוליטי-אידאולוגי בבתי ספר ובאוניברסיטאות, אך גם בארגוני סטודנטים, תלמידים ואף ילדים, הרחבה של התעמולה הפוליטית תוך שימוש ברדיו, בטלוויזיה, בהוצאות לאור, הקולנוע, האופרה, הבלט, איגודי האמנים ועוד. Tiranul מאת Lavinia Betea, Florin-Răzvan Mihai, Ilarion Țiu, הוצאת Cetatea de Scaun,‏ 2015. (ברומנית) Tezele din Iulie, punctul de cotitură al regimului Ceaușescu (ברומנית) Restalinizarea culturii. Tezele din iulie 1971, revoluția lui Ceaușescu inspirată de Mao (ברומנית) Cum a fost Ceauşescu ameninţat de ruşi în 1971. „Tezele din iulie” (ברומנית) התזות של יולי בויקיטקסט (ברומנית) Tiranul מאת Lavinia Betea, Florin-Răzvan Mihai, Ilarion Țiu, הוצאת Cetatea de Scaun,‏ 2015, עמוד 13.(ברומנית) Cum a fost Ceauşescu ameninţat de ruşi în 1971. „Tezele din iulie” (ברומנית)
מיכאל סוקולוף

מיכאל סוקולוף (אנגלית: Michael Sokoloff) הוא פרופסור אמריטוס לשפות שמיות. חיבר מספר מילונים לארמית הנחשבים לספרי יסוד בתחומם. בשנת תשל"א הגיש את עבודת הדוקטורט שלו באוניברסיטה העברית בנושא - "שרידי כתבי-יד ופלימפססטים של בראשית רבה: מן הגניזה וכתב-יד ואטיקן 60 של בראשית רבה". מיכאל סוקולוף שימש עד לפרישתו כפרופסור לעברית ולשפות שמיות באוניברסיטת בר-אילן ברמת גן. תחום המחקר שלו הוא השפה הארמית, שבה כתב מאמרים רבים ומספר מילונים. כל המילונים שכתב סוקולוף נכתבו בשפה האנגלית. מילון לארמית גלילית בתקופה הביזנטית (A dictionary of Jewish Palestinian Aramaic of the Byzantine period), הוצאת אוניברסיטת בר-אילן, 1990. מאז יצאו מהדורות נוספות. מילון זה מקיף את הארמית של התלמוד הירושלמי ובראשית רבה וויקרא רבה. מילון לארמית יהודאית (של חבל יהודה), הוצאת אוניברסיטת בר-אילן, 2003. מילון זה מקיף את הארמית שבשימוש המשנה ומגילות מדבר יהודה. מילון לסורית, תרגום והרחבה של המילון הלטיני לסורית שכתב קרל ברוקלמן ב-1928. (Syriac Lexicon. A Translation from the Latin, Correction, Expansion, and Update of C. Brockelmann’s Lexicon Syriacum. Eisenbrauns & Gorgias Press / Winona Lake, Indiana & Piscataway, New Jersey 2009) . לצורך חידוש המילון לסורית שהה סוקולוף באוניברסיטה הקתולית בוושינגטון די. סי. שם נמצא כנראה האוסף הגדול בעולם של ספרות בסורית, המרוכז בספרייה אחת. מילון לארמית ארץ ישראלית-נוצרית (A dictionary of Christian Palestinian Aramaic), מסצ'וסטס, 2014 מילון לארמית בבלית של התלמוד בבלי ותקופת הגאונים, (A dictionary of Jewish Babylonian Aramaic of the Talmudic and Geonic periods), הוצאת אוניברסיטת בר-אילן ואוניברסיטת ג'ונס הופקינס בבולטימור, 2002. מהדורה מחודשת יצאה ב-2021. מיכאל סוקולוף, באתר Academia.edu יוסף יהלום, על ליליתא וטולניתא, לוטתא ומומתא, פגעתא ושיקופתא, ענקתא ומבכלתא, באתר הארץ, 6 באוגוסט 2003 השקת ספרו של פרופ' מיכאל סוקולוף: Dictionary of Jewish Babylonian Aramaic, סרטון באתר יוטיוב מיכאל סוקולוף, דף שער בספרייה הלאומית כתבה בנושא מאתר האוניברסיטה
פילוסופיה הודית

פילוסופיה הודית היא שם כולל למסורות פילוסופיות שצמחו בעת העתיקה בתת-היבשת ההודית, ושמהן התפתחו הדתות שמקורן בהודו, ביניהן בודהיזם, הינדואיזם וג'ייניזם. הפילוסופיה ההודית מחולקת לשש אסכולות פילוסופיות מרכזיות, המכונות דרשנות (רבים של דרשה): מיממסה, ודאנטה, סאנקהיה, יוגה, ואיששיקה וניאיה. האסכולות האלו החלו לצמוח באלף הראשון לפנה״ס, והותירו אחריהן דיונים פילוסופיים מקיפים על אונטולוגיה (מטאפיזיקה, ברהמן-אטמן-שונייטא-אנאטה), אמצעי הכרה אמינים (אפיסטמולוגיה, פראמנה), תורת הערך (אקסיולוגיה, אתיקה ואסתטיקה) ותחומים נוספים. כל שש האסכולות המרכזיות מקבלות את סמכות כתבי הוודות, אך הן חלוקות בעמדותיהן הפילוסופיות השונות. סאנקהיה היא העתיקה ביותר מבין המערכות הפילוסופיות האורתודוקסיות בהינדואיזם. סאנקהיה טוענת כי כל דבר במציאות מורכב מפורושה (עצמי או נשמה) ופארקרטי (חומר, אנרגיה, גורם יוצר). פארקרטי הוא בעל שלוש תכונות: יציבות (סאטווה), פעילות (ראג'אס), ועמימות (טאמאס), הידועות כשלושת הגונות, או האיכויות. בגלל היחסים בין הנשמה לבין איכויות אלה, חוסר-איזון באיכויות גורם לעולם להתפתח. כאשר מבינים שהנשמה והאיכויות שונות זו מזו מתרחש שחרור. סאנקהיה היא פילוסופיה דואליסטית, אבל יש הבדלים בינה לבין סוגים אחרים של דואליזם. במערב, דואליזם הוא בין השכל והגוף, ואילו בסאנקהיה הוא בין העצמי והחומר. המושג של עצמי דומה במידה מסוימת למושג המערבי של שכל. הסאנקהיה לא הייתה קשורה לדת במקורה, אך יחד עם היוגה היא התפתחה לכיוון זה. הפילוסופיה ההודית מתייחסת למושגי הזמן באופן רחב יותר מאשר האופן בו הם נתפסים בחברה המערבית: יחידת הזמן הקטנה ביותר היא הזמן שלוקח לגל תודעה לחלוף (בהאוואנגה) מדובר על חלקיק שנייה. יחידת הזמן הבאה היא מחזור נשימה ונשיפה. יחידות הזמן של שנייה, דקה, שעה, יממה, שבוע, חודש ושנה משמשות בהודו בצורה דומה לדרך בה הן משמשות בשאר העולם. גלגל החיים הוא לידה עד מוות ולידה מחדש, אורכו אינו קבוע. היוגה (yuga) משמשת במובן עידן, כלומר תקופה של אלפי שנים הנשלטת על ידי אל אחד. מאהאיוגה (יוגה גדולה) היא ארבעה עידנים, (ארבע יוגות). מאנוואנטארה היא תקופה של שבעים ושתיים מאהאיוגות, בסוף כל מאנוואנטארה העולם נשטף במבול. קאלפה היא פרק זמן של ארבע עשרה מאנוואנטארות, מוערכת בארבעה מיליארד שנים. בסוף הקאלפה העולם חוזר למצב תוהו ובוהו. פראלאיה פרק זמן של ארבע עשרה מאנוואנטארות נוספות בו העולם נשאר במצב תוהו ובוהו. קאלפה אחת ופראלאיה אחת הן יום ולילה אחד של האל הבורא ברהמה. גם לבראהמה יש מחזור חיים, בגיל מאה שנות בראהמה הוא מת, יש המתנה של מאה שנות בראהמה ואז הוא נולד מחדש. קארמה מוקשה ברהמן דהרמה שלמה בידרמן, ‏פילוסופיה הודית: קווי יסוד, סדרת אוניברסיטה משודרת, בהוצאת משרד הביטחון – ההוצאה לאור מדיה וקבצים בנושא פילוסופיה הודית בוויקישיתוף ניר ברעם, תשכחו כל מה שידעתם, באתר הארץ, 6 בדצמבר 2006 פילוסופיה הודית, באתר אנציקלופדיה בריטניקה (באנגלית) פילוסופיה הודית, דף שער בספרייה הלאומית ערך זה הוא קצרמר בנושא פילוסופיה. אתם מוזמנים לתרום לוויקיפדיה ולהרחיב אותו.
לורה פלסל

לורה אלודי פלסל-קולוביק (בצרפתית: Laura Élodie Flessel-Colovic; נולדה ב-6 בנובמבר 1971) היא ספורטאית צרפתייה שהייתה הסייפת המעוטרת ביותר בתולדות המדינה, זכתה בחמש מדליות אולימפיות מהן שתיים מזהב, ב-13 מדליות באליפות העולם בסיף מהן שש מזהב, בשש מדליות באליפות אירופה מהן אחת מזהב ו-18 פעמים באליפות צרפת. היא כיהנה כשרת הספורט תחת הנשיא עמנואל מקרון ממאי 2017 עד ספטמבר 2018. פלסל נולדה בפטי-בור שבגוואדלופ, ממחוזות צרפת מעבר לים, אחת מארבעה ילדים של אדואר ומרי-אווה. אביה עבד כחזאי מזג אוויר ואמה כמורה. פלסל החלה להתאמן בסיף בגיל שבע לאחר שצפתה בטלוויזיה בסיף הצרפתי ז'אן-פרנסואה לאמור. היא זכתה להצלחה בתחרויות המקומיות בגוואדלופ, ב-1990 עברה לצרפת, הצטרפה למועדון ראסינג פריז והתמחתה בענף הדקר. היא זכתה שלוש פעמים באליפות פאן-אמריקה (1991, 1992 ו-1994) וב-1995 זכתה במדליה ראשונה באליפות העולם בסיף, כשסיימה שלישית בתחרות שהתקיימה בהאג. היא נבחרה לייצג את צרפת באולימפיאדת אטלנטה (1996) וזכתה בשתי מדליות זהב, בתחרות הדקר האישית והקבוצתית. בעקבות הצטיינותה במשחקים האולימפיים זכתה לכינוי "La Guêpe" ("הצרעה"). יחד עם נבחרת צרפת בכדורגל הפכה לסמל לצרפת החדשה, שבה ספורטאים שצבע עורם כהה מייצגים את המדינה וזוכים להצלחה והערצה. באליפות העולם בסיף שהתקיימה ב-1998 בלה שו-דה-פון זכתה בשתי מדליות זהב, אישית וקבוצתית. באליפות העולם ב-1999 שמרה על תוארה האישי. באולימפיאדת סידני (2000) זכתה במדליית ארד. בשנת 2002 הושעתה מפעילות למשך שלושה חודשים לאחר שנכשלה בבדיקת סמים. לטענתה החומר האסור שהתגלה בבדיקות מקורו בתרופה ללא מרשם שסופקה לה על ידי רופא נבחרת צרפת. לאחר שחזרה להתחרות זכתה בגביע העולם ב-2002 וב-2003. באולימפיאדת אתונה (2004) זכתה במדליית כסף בתחרות הדקר האישית ומדליית ארד בתחרות הקבוצתית. היא זכתה שלוש פעמים נוספות עם נבחרת צרפת באליפות העולם בסיף ב-2004, ב-2007 וב-2008. כמו כן זכתה במדליית זהב בתחרות האישית באליפות אירופה ב-2007. באולימפיאדת בייג'ינג (2008) הודחה בשלב רבע הגמר. באולימפיאדת לונדון (2012) נבחרה לשאת את דגל משלחת צרפת בטקס הפתיחה של המשחקים האולימפיים. בתחרות לא עברה את שלב המוקדמות וסיימה במקום ה-13 הכללי. לאחר המשחקים הודיעה על פרישה. פלסל נישאה ב-1996 לדניס קולוביק והם הורים לבת שנולדה ב-2001. היא השתתפה ב-2012 בתוכנית "רוקדים עם כוכבים" הצרפתית והודחה בסיבוב השני. משמשת שגרירה של ארגון AMREF הפועל למען קידום הבריאות באפריקה, של ארגון "Handicap International" הפועל למען פליטים במדינות דרום-מזרח אסיה, של ארגון שלום וספורט, ושל המשחקים הגאים שיתקיימו בפריז ב-2018. בשנים 2010–2015 כיהנה כחברה במועצה הצרפתית לכלכלה, חברה וסביבה, והיא חברה בוועד המרכז את ההצעה של פריז לאירוח המשחקים האולימפיים ב-2024. ב-1996 עוטרה באות לגיון הכבוד בדרגת אביר וב-2004 עוטרה באות בדרגת מפקד. בשנת 2000 עוטרה באות מסדר הכבוד הלאומי הצרפתי בדרגת קצין גבוה. לאחר היבחרו של עמנואל מקרון לנשיא צרפת מונתה פלסל במאי 2017 לשרת הספורט בממשלתו של אדואר פיליפ. היא התפטרה מתפקידה בספטמבר 2018 ובמקומה מונתה שחיינית העבר רוקסנה מרסיננו. מדיה וקבצים בנושא לורה פלסל בוויקישיתוף לורה פלסל, ברשת החברתית אקס (טוויטר) לורה פלסל, באתר הוועד האולימפי הבין-לאומי לורה פלסל, באתר olympedia.org לורה פלסל, באתר התאחדות הסיף הבין-לאומית לורה פלסל באתר ממשלת צרפת Laura Flessel-Colovic, טיים מגזין, 11 בספטמבר 2000 לורה פלסל באתר לגיון הכבוד Décret du 31 octobre 2000 portant promotion et nomination
קרל לודוויג, ארכידוכס אוסטריה (1918–2007)

קרל לודוויג, ארכידוכס אוסטריה (ובשמו המלא: קרל לודוויג מריה פרנץ יוזף מיכאל גבריאל אנטוניוס רוברט שטפן פיוס גאורג איגנציוס מרקוס ד'אביאנו פון הבסבורג-לותרינגן, ארכידוכס אוסטריה, בגרמנית: Karl Ludwig Maria Franz Joseph Michael Gabriel Antonius Robert Stephan Pius Gregor Ignatius Markus d'Aviano von Habsburg-Lothringen, Erzherzog von Österreich;‏ 10 במרץ 1918 – 11 בדצמבר 2007) היה בנו של קרל הראשון, קיסר אוסטריה. קרל לודוויג נולד ב-10 במרץ 1918 ברייכנאו אן דר רקס, לקרל הראשון, קיסר אוסטריה ולזיטה, נסיכת בורבון-פארמה, בתם של רוברטו הראשון, דוכס פארמה ומריה אנטוניה, נסיכת פורטוגל. עם תום מלחמת העולם הראשונה בנובמבר 1918 ויתר אביו על השלטון, והמשפחה יצאה לגלות במדיירה, פורטוגל. בשנת 1920 חזרה הונגריה להיות ממלכה, כשמיקלוש הורטי משמש כעוצר, אולם קרל לא חזר לכהן כמלך הונגריה, ובשנת 1922 מת בגלות בפורטוגל. בשנת 1930 הלך קרל לודוויג בעקבות אחיו הבכור אוטו, נסיך הכתר של אוסטריה, ופנה ללמוד משפטים ומדע המדינה באוניברסיטת לוון, בלגיה. לאחר הפלישה הגרמנית לבלגיה ברח קרל לודוויג עם משפחתו לפורטוגל, ומשם עברו לארצות הברית ולקנדה. בשנת 1943 התגייס קרל לודוויג לצבא ארצות הברית, ואף הוביל משא ומתן עם הונגריה מטעם נשיא ארצות הברית פרנקלין דלאנו רוזוולט. בשנת 1944 השתתף קרל לודוויג במערכה בנורמנדי, ובשנת 1947 פרש מהצבא בדרגת קפטן. לאחר מכן התגורר קרל לודוויג בניו יורק, ועבד שם מטעם חברה בלגית. ב-17 בינואר 1950 התחתן קרל לודוויג עם יולנדה, נסיכת לינייה, בתם של אז'ן השני, נסיך לינייה האחד עשר ופיליפין דה נואייה, ממנה נולדו לו 7 ילדים. בשנת 1958 חזר קרל לודוויג לבריסל, ופתח שם חברת החזקות, שעם הזמן גדלה והעסיקה למעלה מ-20,000 עובדים במגוון תחומים. שלא כמו אחיו אוטו, קרל לודוויג מעולם לא ויתר על תאריו ועל טענתו לכתר האוסטרי, ובשל כך לא קיבל אזרחות אוסטרית. לאחר מות אמו בשנת 1989 לא הורשה בתחילה להיכנס לאוסטריה לצורך ההלווייה, ורק בסוף הותר לו להיכנס למדינה לכמה שעות. ב-11 בדצמבר 2007 מת קרל לודוויג בביתו בבריסל, וב-12 בינואר 2008 הוא נקבר בקריפטה הקיסרית בווינה. ב-17 בינואר 1950 התחתן קרל לודוויג עם יולנדה, נסיכת לינייה, בתם של אז'ן השני, נסיך לינייה האחד עשר ופיליפין דה נואייה, ממנה נולדו לו 4 ילדים: רודולף, ארכידוכס אוסטריה (נולד ב-1950), התחתן עם הלן דה וילנפאז'ן דה ווגלסאנק אלכסנדרה, ארכידוכסית אוסטריה (נולדה ב-1952), התחתנה עם הקטור ריזל קונטרראס קרל כריסטיאן, ארכידוכס אוסטריה (נולד ב-1954), התחתן עם מארי אסטריד, נסיכת לוקסמבורג מריה קונסטנצה, ארכידוכסית אוסטריה (נולדה ב-1957), התחתנה עם פרנץ יוזף, נסיך אאוארספרג-טראוטסון מדיה וקבצים בנושא קרל לודוויג, ארכידוכס אוסטריה בוויקישיתוף קרל לודוויג, ארכידוכס אוסטריה קרל לודוויג, ארכידוכס אוסטריה, באתר "Find a Grave" (באנגלית) Philippe Bernier Arcand, Les Bourbon-Parme dans les institutions d’enseignement du Québec, Histoire Québec 28, 2022, עמ' 24–28
Swish Swish

Swish Swish (בעברית: סוויש סוויש) הוא שיר של הזמרת האמריקאית קייטי פרי בשיתוף הראפרית הטרינידדית ניקי מינאז'. השיר יצא לאור ב־19 במאי 2017 בתור סינגל שיווקי עבור אלבום האולפן החמישי של פרי, Witness. מיד לאחר שהשיר יצא לאור, מבקרים רבים טענו שמדובר בדיס כתגובה לשיר "Bad Blood" שהזמרת טיילור סוויפט כתבה על פרי בשנת 2014. על פי תאוריה רווחת ברשת, יש דמיון בין המילה "swish" לשם משפחתה של סוויפט, ולכן השורה "Swish swish bish" נשמעת כמו "Swift bitch", כלומר "סוויפט כלבה". כשפרי נשאלה האם השיר מכוון למישהו ספציפי, היא השיבה שזהו המנון נגד בריונות. כשהיא התארחה בתוכנית Carpool Karaoke, היא טענה שסוויפט התחילה את הסכסוך ביניהן, ואמרה "זה היה טיפשי מצדה לכתוב עליי שיר". עם זאת, פרי אמרה שהיא מוכנה לסיים את הריב. הקליפ הרשמי שיצא לשיר הועלה לערוץ ה-Vevo של הזמרת כבר באוגוסט 2017. מונה הצפיות שלו ביממה הראשונה שלו ביוטיוב עלה על למעלה מ-14 מיליון צפיות, ובכך הפך למצליח ביותר של פרי בפלטפורמה זו. בקליפ ניתן לראות את פרי כשהיא בקבוצת כדורסל, מתחרה נגד קבוצה אחרת. פרק זה לוקה בחסר. אנא תרמו לוויקיפדיה והשלימו אותו. מידע על היצירה "Swish Swish" באתר מיוזיק בריינז מידע על הסינגל "Swish Swish" באתר מיוזיק בריינז מידע על היצירה "Swish Swish" באתר Discogs סרטון השיר "Swish Swish" באתר יוטיוב מידע על הרצועה "Swish Swish" באתר ספוטיפיי חן פרורדין, ‏ניקי מינאז' מאחדת כוחות עם קייטי פרי בשיר חדש על טיילור, באתר ‏מאקו‏, 21 במאי 2017 "Katy Perry reveals that ‘Taylor Swift diss track’ Swish Swish is about being liberated from bullies", במגזין Metro, 21 במאי 2017 "Katy Perry Carpool Karaoke", באתר YouTube‏, 22 במאי 2017 חן פרורדין, ‏קייטי פרי במסר מפתיע לטיילור סוויפט, באתר ‏מאקו‏, 24 במאי 2017
קטנגה

האם התכוונתם ל... קטנגה – מדינה במרכז אפריקה קטנגה – פרובינציה במרכז אפריקה
ג'וליאנו דה פאולה

ג'וליאנו ויקטור דה פאולה (בפורטוגזית: Giuliano Victor de Paula) הוא כדורגלן ברזילאי המשחק בעמדת הקשר במועדון הכדורגל קורינתיאנס ובנבחרת ברזיל בכדורגל. ג'וליאנו התחיל את הקריירה הספורטיבית שלו במחלקת הנוער של מועדון הכדורגל פרנה בעיר הולדתו קוריטיבה שבמדינת פרנה. הוא חתם בקבוצה הבוגרת בפברואר 2007. ב-2009 הוא הוחתם במועדון הכדורגל אינטרנסיונל מהעיר פורטו אלגרה והתאקלם מהר מאוד בקבוצה וכבר בעונת הבכורה שלו בקבוצה הוזמן לנבחרת הצעירה של ברזיל וזכה עם הנבחרת בקופה אמריקה עד גיל 20 לשנת 2009. גביע ליברטדורס 2010 היה אחד הטורנירים המוצלחים שלו והוא הוכתר למלך השערים של קבוצתו בטורניר ובנובמבר אותה שנה הוכתר לשחקן הטוב בגביע ליברטדורס. אף שקבוצות אירופיות רבות התעניינו בו הוא הוחתם לבסוף בינואר 2011 בקבוצת דנייפרו דנייפרופטרובסק האוקראינית תמורת סכום של 11 מיליון יורו ואף שהופיע בשורות הקבוצה 87 פעמים הבקיע 16 שערים בלבד. הישג השיא של דניפרו בתקופה ששיחק בשורותיה הייתה ההעפלה לגמר ליגת אירופה. בקיץ 2014 חזר לברזיל וחתם בשורות גרמיו, בשורותיה הוא הבקיע 11 שערים. ביולי 2016 הוחתם בשורות זניט סנקט פטרבורג הרוסית תמורת 7 מיליון יורו לחוזה בן 4 שנים. הוא התאקלם היטב בשורות הקבוצה והפך לבורג מרכזי בקבוצה ולאחד המבקיעים הגדולים בליגה הרוסית בעונת הבכורה שלו. הוא אף הוכתר לאחד ממלכי השערים בליגה האירופית, משהבקיע 8 שערים באותה עונה. במדי זניט הוא בסך הכל הופיע ב-42 משחקים בכל המסגרות והבקיע 17 שערים כשהוא הופך למלך השערים של זניט בעונת הבכורה שלו. ב-12 באוגוסט 2017 חתם בשורות פנרבחצ'ה הטורקית. ב-7 באוגוסט ערך את הופעתו הבכורה בקבוצה בהפסד 1-0 לבנפיקה ליסבון במוקדמות ליגת האלופות. ב-20 באוגוסט ערך את הופעתו הבכורה בליגה הטורקית בתיקו 2-2 נגד טרבזונספור. ב-17 בספטמבר הבקיע את שערו הראשון בקבוצה בניצחון 1–4 על אלניהספור. ב-16 באוגוסט 2018 חתם בא-נסר הסעודית. באוקטובר 2020 חתם באיסטנבול בשאקשהיר מהליגה הטורקית. בקיץ 2021 חזר למולדתו ברזיל וחתם בקורינתיאנס. נכון ל-7 במרץ 2018: מדיה וקבצים בנושא ג'וליאנו דה פאולה בוויקישיתוף ג'וליאנו דה פאולה, באתר Transfermarkt ג'וליאנו דה פאולה, באתר Soccerway ג'וליאנו דה פאולה, באתר WorldFootball.net ג'וליאנו דה פאולה, באתר National Football Teams ג'וליאנו דה פאולה, באתר FootballDatabase.eu מיכאל יוכין‏, יותר טוב מהולק: העונה המופלאה של ז'וליאנו בזניט החזירה אותו לנבחרת ברזיל, באתר וואלה, 24 בנובמבר 2016 אלברט מוסטובוי, זול יותר, יעיל יותר: ג'וליאנו מככב בזניט, באתר ynet, 11 במרץ 2017 מיכאל יוכין‏, יותר טוב מהולק: העונה המופלאה של ז'וליאנו בזניט החזירה אותו לנבחרת ברזיל, באתר וואלה, 24 בנובמבר 2016
נברתא

נברתא (שם נוסף בעברית: נבוריא ובערבית: נברתין) הייתה קהילה ויישוב יהודי בגליל העליון בתקופת הביזנטים ובתקופה הצלבנית בארץ ישראל. יצחק בן-צבי, בספרו, 'שאר ישוב', ממקם אותה על "שתי גבעות בעמק בין צפת ובין הירדן, שני קילומטרים דרומה לדלתא וק"מ אחד מערבה לעמוקה". על הגבעה הצפונית חורבות בית כנסת ואבן המשקוף ועליה כתובת שאותיותיה נשתבשו מחמת פגעי הטבע. "באמצע המשקוף זר פרחים ובתוכו מנורה בת שבעה הקנים ושיירי עמודים, בשתי שורות, כל אחת בת ארבעה עמודים, ופיתוחי ציורים כמו אריה, ארנבת וכדומה, וענפי גפן מכל צד. גם על הגבעה הדרומית ישנן חורבות, ובוודאי עמד גם כאן בית כנסת קדמון, אולם שיירים ממשיים לא נשארו ממנו". כפי הנראה, חרב בית הכנסת בתקופת מרד גאלוס, או קרוב אליו. ר' שמואל ב"ר שמשון (1211) מונה את נברתא בין המקומות שהיו בהם יותר מח' מניינים בישראל. האוכלוסייה היהודית בממלכה הצלבנית של ירושלים אריה גראבויס, "'הגליל בתקופת מסעי-הצלב", בתוך: ארנון סופר, אבשלום שמואלי, נורית קליאוט (עורכים), ארצות הגליל, כרך א', הוצאת חברה למחקר מדעי שימושי אוניברסיטת חיפה בע"מ וההוצאה לאור של משרד הביטחון, 1983, עמ' 289 להבדיל מנרבתא יצחק בן-צבי, שאר ישוב, יד יצחק בן-צבי, ירושלים, תשכ"ו, עמ' 95 זאב ספראי ואיל רגב, ארץ ישראל בתקופת בית שני, הוצאת כרטא, תשע"א, עמ' 105.
הפיגוע במנצ'סטר

האם התכוונתם ל... פיגוע משאית התופת במנצ'סטר (1996) הפיגוע במנצ'סטר ארנה (2017)
עופר סלע

עופר סלע (נולד ב-18 באפריל 1959), שימש כמנכ"ל הסינפונייטה הישראלית באר שבע משנת 2005 ועד שנת 2017 ומאז מכהן כמנכ"ל התזמורת הסימפונית הישראלית ראשון לציון. לאחר התפטרותה של מטי צרפתי הרכבי בנובמבר 2022, מונה סלע כמ"מ ראש המועצה האזורית יואב, עד 16 במאי 2023. בשנים 1982–1991 עסק סלע בהוראה וחינוך בבית הספר התיכון צפית בכפר מנחם ושימש כיושב ראש הוועד המנהל של בית הספר. בשנים 1993–1999 כיהן כמנהל עסקי של קיבוץ שדה יואב. בשנת 1999 מונה למנכ"ל אתר הספא חמי יואב ושימש בתפקיד במשך 6 שנים. בשנת 2005 התחיל סלע את תפקידו כמנכ"ל הסינפונייטה הישראלית באר שבע. עם כינונה של הכנסת ה-25 ב-15 בנובמבר 2022 פקעה כהונתה של מטי צרפתי הרכבי כראש מועצה אזורית יואב, וסלע החל לכהן בראש המועצה כממלא מקום עד לכניסתו לתפקיד של נתי לרנר שנבחר לתפקיד בסיבוב שני שב-16 במאי 2023. סלע חבר קיבוץ שדה יואב, נשוי לסיגל ואב לשניים. מזה 25 שנה משמש בהתנדבות כסגן וממלא מקום ראש מועצה אזורית יואב וכממונה על החינוך במועצה. בעבר שימש כיושב ראש הוועד המנהל בבית הספר מבואות הנגב בקיבוץ שובל. עופר סלע נבחר לתפקיד מנכ"ל התזמורת הסימפונית הישראלית ראשון לציון, באתר לוקאל (הקישור אינו פעיל, 12 בספטמבר 2024) בן שיף, מנכ"ל הסינפונייטה עופר סלע מסיים את תפקידו, באתר באר שבענט 25 במאי 2017